Държавен вестник, бр. 104, 2025 г., стр. 63

БРОЙ  104	
Д Ъ Р Ж А В Е Н  В Е С Т Н И К 	
СТР.  63   
ангажимент, и/или свързани с одита услуги 
от регистриран одитор относно дейността на 
лицата, обслужващи кредити, в случаите по 
чл. 46, ал. 1 от Закона за лицата, обслужващи 
кредити, и купувачите на кредити.
Чл. 3. (1) Българската народна банка 
съставя и поддържа списък на:
1. регистрирани одитори за извършване 
на одиторски ангажимент и/или свързани с 
одита услуги съгласно Закона за независимия 
финансов одит и изразяването на сигурност 
по устойчивостта;
2. външни независими експерти за из­
вършването на оценка на управляваните 
вземания по необслужвани кредити от лице, 
обслужващо кредити;
3. външни независими експерти за извърш­
ване на оценка за спазване на изискванията 
по чл. 8, ал. 11 от Закона за лицата, обслуж­
ващи кредити, и купувачите на кредити.
(2) Българската народна банка публикува 
на страницата си в интернет информация 
относно изискванията към лицата по ал. 1, 
т. 1 – 3 и процедурите за вписването им в 
съответния списък по ал. 1, както и списъ­
ците по ал. 1.
Г л а в а  в т о р а
ИЗИСКВАНИЯ КЪМ РЕГИСТРИРАНИТЕ 
ОДИТОРИ И ВЪНШНИТЕ НЕЗАВИСИМИ 
ЕКСПЕРТИ
Раздел I
Изисквания за професионална квалифика­
ция и опит на регистрирания одитор
Чл. 4. Регистрираният одитор по чл. 1, 
ал. 1, т. 1 е:
1. физическо лице, което отговаря на 
следните изисквания:
а) има поне пет години професионален 
опит като регистриран одитор в одита на 
предприятия от финансовия сектор; 
б) не е с отнемана правоспособност като 
одитор в Република България или в друга 
държава членка; 
в) не му е налагана с влязло в сила 
решение дисциплинарна мярка по чл. 40, 
ал. 4, т. 6 или 7 от Закона за независимия 
финансов одит и изразяването на сигурност 
по устойчивостта през последните три години 
преди датата на подаване на заявлението 
за вписване в списъка по чл. 3, ал. 1, т. 1; 
г) спрямо него не е прилагана с влязло 
в сила решение надзорна мярка по чл. 89, 
ал. 2, т. 5 – 8 от Закона за независимия 
финансов одит и изразяването на сигурност 
по устойчивостта;
2. одиторско дружество, отговарящо на 
изискванията по т. 1, в което упражнява 
одиторска професия поне един регистриран 
одитор – физическо лице, отговарящ на из­
искванията по т. 1.
Раздел II
Изисквания за професионална квалифика­
ция и опит на външния независим експерт 
по чл. 1, ал. 1, т. 2
Чл. 5. Външният независим експерт по 
чл. 1, ал. 1, т. 2 за извършване на оценка на 
управляваните вземания по необслужвани 
кредити е независим оценител по смисъла на 
чл. 5 от Закона за независимите оценители, 
който отговаря на следните изисквания:
1. физическо лице, което: 
а) има право да упражнява професията на 
независим оценител в Република България 
съгласно Закона за независимите оценители; 
б) има поне пет години професионален 
опит като независим оценител; 
в) не е с отнемана правоспособност на 
независим оценител; 
г) не е извършвало нарушения на чл. 17, 
ал. 2, чл. 18, т. 1 – 3 и 7 и чл. 21 от Закона 
за независимите оценители през последни­
те три години преди датата на подаване на 
заявлението за вписване в списъка по чл. 3, 
ал. 1, т. 2;
2. дружество на независим оценител, от­
говарящо на изискванията по т. 1, вписано 
в регистъра на независимите оценители по 
чл. 15 от Закона за независимите оцените­
ли, в което упражнява професията си поне 
един независим оценител, отговарящ на 
изискванията по т. 1.
Раздел III
Изисквания за професионална квалифика­
ция и опит на външния независим експерт 
по чл. 1, ал. 1, т. 3
Чл. 6. Външният независим експерт по 
чл. 1, ал. 1, т. 3 за извършване на оценка 
за спазване на изискванията по чл. 8, ал. 11 
от Закона за лицата, обслужващи кредити, 
и купувачите на кредити от лицето, об­
служващо кредити, или на отделни негови 
функции трябва да:
1. е с призната професионална квалифи­
кация на вътрешен одитор; 
2. има поне пет години професионален 
опит във вътрешния одит в предприятия от 
финансовия сектор или в публичния сектор;
3. не е с отменян сертификат за призна­
ване на професионална квалификация като 
вътрешен одитор.